66 Az Európai Unió Hivatalos Lapja 11/23. kötet 31995R1325 1995.6.13. AZ EURÓPAI KÖZÖSSÉGEK HIVATALOS LAPJA L 128/1 A TANÁCS 1325/95/EK RENDELETE (1995. június 6.) az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges közösségi importszabályozás hatálya alá nem tartozó behozatalának közös szabályairól szóló 517/94/EK tanácsi rendelet módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, és külö- nösen ennek 113. cikkére, tekintettel a Bizottság javaslatára, mivel az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodá- sok vagy egyéb különleges közösségi importszabályozás hatálya alá nem tartozó behozatalának közös szabályairól szóló 1994. március 7-i 517/94/EK tanácsi rendelet (!) bizonyos — az említett rendelet III. B., IV., V. és VI. mellékletében felsorolt — mennyiségi kontingenseket vezetett be az említett mellékletekben felsorolt országok vonatkozásában; mivel az Ausztria, Finnország és Svédország csatlakozásának fel- tételeiről, és az Európai Uniót létrehozó szerződések kiigazításá- ról szóló okmány — a továbbiakban: Csatlakozási Okmány - 2. cikke értelmében a csatlakozó országokra az 517/94/EK ren- deletet és különösen az abban rögzített konkrét kontingenseket kell alkalmazni; mivel azonban a Csatlakozási Okmány 30. cikke szerint a nevezett kontingenseket a Csatlakozási Okmány II. mel- lékletében rögzített iránymutatásoknak és az említett okmány 169. cikkében szereplő feltételeknek megfelelően módosítani kell; mivel a Tanács a fent említett kontingensek szintjének meghatá- rozásakor egyensúly kialakítására törekedett a Közösség érintett iparágainak megfelelő védelme és a kérdéses országokkal folyta- tott hagyományos kereskedelmi forgalom megőrzésének szüksé- gessége között, figyelembe véve az érintett felek különféle érde- keit; () HLL 67., 1994.3.10., 1. o. A legutóbb a 2798/94/EK rendelettel (HL L 297., 1994.11.18., 6. o.) módosított rendelet. mivel ezt az egyensúlyt a csatlakozást követően is meg kell őrizni, ugyanakkor — a Csatlakozási Okmány II. mellékletében rögzített iránymutatások értelmében — biztosítani kell, hogy a csatlakozó államoknak az érintett termékek terén folytatott hagyományos kereskedelmi forgalma folyamatos legyen; mivel e cél elérése érde- kében az 1993-ban, az olyan utolsó évben regisztrált behozatalt lehet a kereskedelmi szerkezet hagyományos megoszlását repre- zentáló importként alapul venni, amely vonatkozásában teljes körű statisztikai adatok állnak rendelkezésre; mivel az adott körülmények között az 517/94/EK rendelet értel- mében éves alapon meghatározott kontingensek szintjét az 1993- ban feljegyzett importtal egyenértékű mennyiségek hozzáadásá- val módosítani kell; mivel a Bizottság 1995. január 19-én megállapodást parafált azon textiltermékek kereskedelméről, melyek nem estek a kétoldalú MFA megállapodás hatálya alá; mivel ennélfogva 1995. január 1-től az 517/94/EK rendelet III. B., IV., V. és VI. mellékletében bevezetett mennyiségi kontingenseket ezen rendelet mellékletének megfelelően módosítani kell, ELFOGADTA EZT A RENDELETET: 1. cikk Az 5171/94/EK rendelet III. B., IV., V. és VI. melléklete helyébe ezen rendelet mellékletében foglaltak lépnek. 2. cikk Ez a rendelet az Európai Közösségek Hivatalos Lapjában való kihirdetése napján lép hatályba. Ezt a rendeletet 1995. január 1-jétől kell alkalmazni.